ལྷུན་པོ་རྩེ་པ་དྲུང་ཀུན་ལེགས་པ་ལ་གནང་བ།
༈ ན་མོ་མཉྫུ་གྷོ་ཥཱ་ཡ། ཀུན་འཇོམས་མ་ཡིན་མཆོད་སྦྱིན་བརྒྱ་པར་གྱུར། །ལོང་
བའི་དགྲ་མིན་མཆོག་དགའ་ཚིམ་བྱེད་ཉིད། །ངག་མཚོན་མ་ལགས་ལེགས་བྲིས་མཆོག་
གྱུར་པ། །ལུས་ངན་མ་ཡིན་དཔལ་སྟེར་གང་དེའི་དྲུང་། །ངག་སྙན་འདམ་ཟན་ངུར་སྨྲིག་
འཛིན་པ་ཁྱོད། །མྱུར་བར་སོང་ལ་ཐལ་སྦྱར་འདི་སྐད་གསོལ། ཁྱོད་ཀྱི་བློ་གྲོས་གཟུགས་
མཛེས་ཡིད་འཕྲོག་མ། །བརྒྱ་ཕྲག་ཉམས་ཀྱིས་གླུ་ལེན་གར་བྱེད་ཅིང་། །རྐང་འཐུང་
དབང་པོའི་ལོ་མའི་མེ་ཏོག་འཐོར། །དེ་ཚེ་ཡིད་ཀྱི་ཤིང་རྟ་མི་བཟོད་རྒྱུག །གང་གི་བློ་
གྲོས་གཟུགས་མཛེས་འདི་འདྲ་ན། །རྣམ་ཤེས་ལུས་ཅན་མིན་པ་མི་བདེན་ངེས། ཁྱོད་
ཀྱི་མཛེས་པས་བདེ་སོགས་མཛེས་པའང་འཕྲོག །ད་ནི་ལྷ་དབང་སྨོད་པ་མི་བྱེད་གྲང་། །
དགྲ་སྟའི་དུམ་བུས་ཀུན་མཁྱེན་རློམ་པའང་བཅོམ། ཁྱོད་ནི་སུ་ལའང་གནོད་འཚེ་སྤངས་
པ་སྟེ། །རང་བཞིན་ཞི་དུལ་ལྡན་པའང་རྫུན་མིན་ནམ། །བརྒྱ་ཕྲག་ཡོན་ཏན་རིན་ཆེན་
- 103 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ།
༼༽
།ཀུན་
རྒྱན་གྱིས་ཀླུབས། །གཞན་གྱི་ཆགས་པ་གཡོ་བ་གཙོར་བྱེད་པས། ཁྱོད་ཀྱིས་འདོད་པ་
དུག་བཞིན་སྤངས་སོ་ཞེས། །རབ་ཏུ་གྲགས་པའང་ལྕེ་གཉིས་མ་ལགས་གྲང་། །ཐེ་ཚོམ་
ཟུག་རྔུའི་ནད་འདི་ཕྱུང་ཞེས་གསོལ། །སླར་ཡང་ཐལ་སྦྱར་སྙིང་པོའི་དོན་འདི་ཞུས། །
ཀྲྀ་ཀྲྀའི་གླང་ཆེན་ལུས་ཐན་རྨི་ལམ་དེས། །བདག་ཀྱང་རབ་བཅོམ་གཞན་ཡང་ཕམ་
པར་བྱས། །བདག་ཀྱང་རྨི་ལམ་འདི་ལས་ཐར་བར་དགའ། །རྒྱལ་སྲས་ཁྱོད་ཀྱང་རྨི་
ལམ་འདི་བསལ་ནས། །རྣམ་གཡེང་འདུ་འཛི་སྐྱེ་བོའི་རྒྱུན་ལུགས་བྲལ། །པདྨས་བརྒྱན་
པའི་མཚོ་འགྲམ་གང་དེར་ནི། །ཆུ་(༡༨བ)ཡི་ལོ་མ་ཙམ་གྱིས་འཚོ་བྱེད་ཅིང་།
ལེགས་ཀུན་ལས་ལེགས་པར་མཛད་དུ་གསོལ། །དེ་ཚེ་བདག་ཀྱང་དེང་ནས་དེ་ལྟ་བུའི། །
ལྷན་ཅིག་སྤྱོད་པའི་བཤེས་དང་མི་འབྲལ་ཞིང༌། །རྒྱལ་བའི་གསུང་ལ་ངལ་བ་ལྷུར་
བླངས་པ། །གང་དེའི་འབྲས་བུ་མངོན་དུ་བྱེད་གྱུར་ཅིག །དེ་སྐད་བརྗོད་པའི་འདམ་
ཟན་གླུ་དབྱངས་འདི། །བློ་གྲོས་མིང་འཛིན་བློ་གྲོས་བྲལ་བ་ཡིས། །དྲག་པོ་ཞེས་བྱ་
ལྕགས་ཕོ་སྤྲེའུ་འི་ལོ། །ཐུབ་པའི་དབང་པོ་གྲུབ་ཆེན་དཔལ་མོ་སོགས། །དམ་པས་
བདུད་བཅོམ་མངོན་པར་བྱང་ཆུབ་དུས། །ས་ག་ཟླ་བ་གྲངས་ཀྱི་དྲུག་པར་གྲགས། །
མགུ་བྱེད་ཅེས་བྱ་གཞོན་ནུ་ཅན་གྱི་ཉིན། །འདམ་ཟན་བརྟུལ་ཞུགས་འཛིན་པར་སྨོན་
པས་གསོལ། །དགེ་འདིས་འགྲོ་ཀུན་སངས་རྒྱས་མྱུར་ཐོབ་ཤོག། །།